Seid Huković
Seid Huković (1. septembar 1925 – 5. juni 2001) bio je bosanskohercegovački farmakolog. Studij medicine završio je na Univerzitetu u Zagrebu 1951. Početkom 1960-ih radio je kao stipendista Njemačke službe za akademsku razmjenu na Farmakološkom institutu Univerziteta u Mainzu, gdje je zajedno sa Erihom Mushollom vodio istraživanja. Od 1969. bio je redovni profesor farmakologije i toksikologije na Univerzitetu u Sarajevu, od 1973. član Akademije nauka i umjetnosti Bosne i Hercegovine, a njen predsjednik od 1991. do 1998.